《西山净土庵奉寄具足孤松老师》
宋代·释绍昙

闻道虚空曾解讲，信疑往决西山亮。
烟雨溟蒙藓石温，六藏影迹难寻访。
小径披榛扣竹扉，道人一见掀眉。
布衲横肩瘦如削，口持密语没停时。
云檐扫榻延居夏，白莲香散东林社。
涧水松风说苦空，不资中有生清泰。
殷勤寄问老孤松，具足门中有正宗，
灼然嫌佛不肯做，观栖不在梧桐树。

作者简介：释绍昙（？～一二九七），字希叟。理宗淳祐九年（一二四九），住庆元府佛陇□□禅寺。景定元年（一二六○），住平江府法华禅寺。五年，住庆元府雪窦资圣禅寺。度宗咸淳五年（一二六九），住庆元府瑞岩山开善禅寺。元成宗元贞三年卒。有《希叟绍昙禅师语录》一卷、《希叟绍昙禅师广录》七卷，收入《续藏经》。事见《语录》及所附居径《拜呈日本国栗棘庵诸位尊属禅师》。　释绍昙诗，以辑自《语录》《广录》者及其中单编之偈颂编为六卷，辑自他书者附于卷末。